Satan rir media

Satan rir media (en: Satan Rides the Media) er en norsk tv-dokumentar regissert av Torstein Grude. Filmen ble samprodusert med TV 2, og sendt i dokumentarserien Dokument2 i 1999.

 Handling 
Filmen omhandler pressedekningen av en rekke episoder rettet mot satanistmiljøer tilknyttet black metal-scenen i Norge,  inkludert brenning av kirker og drapet på Øystein Aarseth. Filmen hevder at media hadde en vesentlig rolle i eskaleringen av hendelsene tilknyttet denne.Blabbermouth - Norwegian Black Metal Documentary 'Satan Rides The Media'  Det vises til ekstremeksponering av overskrifter og detaljer i sakene, og at dette har sannsynlig økt rekrutteringen til miljøet, ved å fremstille miljøet som en spennende og tiltrekkende subkultur. Filmen bygger på påstander om at norske journalister med Bergens Tidende og Verdens Gang i spissen hausset opp aktivitetene i black metal-miljøet på en slik måte at de ga et fordreid bilde, og at dette bidro sterkt til markedsføringen av miljøet.Under Southern Eyes - Satan Rides the Media: how media sensationalism helped create a legend and a cult

I filmen forteller Varg Vikernes at han gjennomførte et anonymt intervju med en journalist fra Bergens Tidende, og at han samme kveld ble arrestert av politiet. Vikernes konkluderte med at avisen hadde tipset politiet, noe som også kommer frem i filmen i form av intervju med politiet.- Tønder avsløres Journalisten har i ettertid tilbakevist dette.Bergen Puls – Håper fremstillingen blir korrekt

 Medvirkende (utvalg) 
I dokumentaren intervjues en rekke personer hvor de gir sin oppfatning av emnet, blant de intervjuede er:
 Jan Axel «Hellhammer» Blomberg (Mayhem)
 Varg «Count Grishnackh» Vikernes (Mayhem, Burzum )
  Snorre «Blackthorn» Ruch  (Mayhem, Thorn)
 Jørn «Necrobutcher» Stubberud (Mayhem)
 Jørn Inge Tunsberg (Hades Almighty, Old Funeral, Immortal) 

 Referanser 

 Eksterne lenker 


Kategori:Norske TV-dokumentarer
Kategori:Black metal
Kategori:TV-produksjoner på TV 2 Norge
Kategori:Norske TV-produksjoner fra 1990-årene